ddrg/super_eurlex huggingface dataset:
Potrjeni zapisnik

med Evropsko skupnostjo in Zvezno republiko Brazilijo

Pogajanja na podlagi člena XXVIII GATT 1994, o spremembi koncesij za perutnino, določenih v seznamu CXL ES, priloženem GATT 1994.

V pogajanjih med Evropsko skupnostjo (v nadaljnjem besedilu "ES") in Zvezno republiko Brazilijo (v nadaljnjem besedilu "Brazilija") v skladu s členom XXVIII iz GATT 1994 o spremembi koncesij za perutnino, določenih v seznamu CXL ES, priloženem Splošnemu sporazumu o carinah in trgovini 1994 (GATT 1994), sta delegaciji Komisije Evropskih skupnosti in Brazilije dosegli sporazum, opisan v nadaljevanju.

Delegaciji Komisije Evropskih skupnosti in Brazilije bosta predložili ta sporazum vsaka svojim organom.

1. Pogodbene carinske stopnje: pogodbena carinska stopnja za proizvod 02109020 (zdaj 02109939) je 1300 EUR/t, za proizvod 16023219 pa 1024 EUR/t.

2. Tarifne kvote: ES odpre naslednje letne tarifne kvote:

(a) za proizvod 02109020 ("soljen") kvoto 264245 ton, od katere se Braziliji dodeli 170807 ton; tarifna stopnja v okviru kvote je 15,4 % ad valorem;

(b) za proizvod 160231 ("puran") kvoto 103896 ton, od katere se Braziliji dodeli 92300 ton; tarifna stopnja v okviru kvote je 8,5 % ad valorem;

(c) za proizvod 16023219 ("kuhan") kvoto 250953 ton, od katere se Braziliji dodeli 79477 ton; tarifna stopnja v okviru kvote je 8 % ad valorem.

3. Uvoz tarifnih kvot iz odstavka 2 se izvaja na podlagi potrdil o poreklu, ki jih na nediskriminatoren način izdajo pristojni organi v Braziliji.

4. Za koncesije iz tega sporazuma veljajo podrobnosti, dokončno dogovorjene v Razvojni agendi iz Dohe Svetovne trgovinske organizacije.

5. Velikosti kvot, dodeljenih državam, ki so zainteresirane kot največje dobaviteljice proizvodov in kot pomembne dobaviteljice proizvodov, so v skladu s splošnimi načeli člena XIII iz GATT. Koncesije, ki se določijo z uporabo navedenih načel, ne smejo biti manj ugodne kot tiste, ki so dogovorjene v tem sporazumu.

6. Obe strani se zavezujeta, da bosta v skladu s svojimi notranjimi postopki čim prej izvedli določbe tega sporazuma.

7. Na zahtevo katere koli od strank tega sporazuma se opravijo posvetovanja o izvedbi tega sporazuma.

V Bruslju, devetindvajsetega maja dva tisoč sedem.

Za Evropsko skupnost

+++++ TIFF +++++

Za Zvezno republiko Brazilijo

+++++ TIFF +++++

--------------------------------------------------
Protokol

k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani in Azerbajdžansko republiko na drugi strani o razširitvi določb Sporazuma o partnerstvu in sodelovanju na dvostransko trgovino s tekstilom, ob upoštevanju izteka veljavnosti dvostranskega sporazuma o tekstilu

EVROPSKA SKUPNOST

na eni strani in

AZERBAJDŽANSKA REPUBLIKA

na drugi strani

STA SE –

ob upoštevanju naslednjega:

(1) Sporazum o partnerstvu in sodelovanju med Evropskimi skupnostmi in njihovimi državami članicami na eni strani in Azerbajdžansko republiko na drugi strani (v nadaljnjem besedilu "SPS") je začel veljati 1. julija 1999.

(2) Potekala so pogajanja, da bi se načela iz SPS, ki se uporabljajo za trgovino z drugim blagom, formalno razširila tudi na trgovino s tekstilnimi izdelki.

(3) Treba bi bilo sprejeti ustrezne spremembe SPS –

DOGOVORILI O NASLEDNJEM:

Člen 1

Sporazum o partnerstvu in sodelovanju med Evropskimi skupnostmi in njihovimi državami članicami na eni strani in Azerbajdžansko republiko na drugi strani (v nadaljnjem besedilu "SPS") se spremeni:

1. v členu 12 se črta sklicevanje na člen 17;

2. črta se člen 17.

Člen 2

Ta protokol je sestavni del SPS.

Člen 3

Ta protokol začne veljati prvi dan meseca, ki sledi datumu podpisa.

Člen 4

Ta protokol je sestavljen v dveh izvodih v vseh uradnih jezikih pogodbenic, pri čemer so besedila v vseh teh jezikih enako verodostojna.

--------------------------------------------------
Protokol

k Sporazumu o partnerstvu in sodelovanju med Evropskimi skupnostmi in njihovimi državami članicami ter Republiko Kazahstan o razširitvi določb Sporazuma o partnerstvu in sodelovanju na dvostransko trgovino s tekstilom, ob upoštevanju izteka veljavnosti dvostranskega sporazuma o tekstilu

EVROPSKA SKUPNOST

na eni strani in

REPUBLIKA KAZAHSTAN

na drugi strani STA SE –

ob upoštevanju naslednjega:

(1) Sporazum o partnerstvu in sodelovanju med Evropskimi skupnostmi in njihovimi državami članicami ter Republiko Kazahstan (v nadaljnjem besedilu "SPS") je bil podpisan leta 1995 in je začel veljati 1. julija 1999.

(2) Potekala so pogajanja, da bi se načela iz SPS, ki se uporabljajo za trgovino z drugim blagom, formalno razširila tudi na trgovino s tekstilnimi izdelki.

(3) Treba bi bilo sprejeti ustrezne spremembe SPS –

DOGOVORILI O NASLEDNJEM:

Člen 1

Sporazum o partnerstvu in sodelovanju med Evropskimi skupnostmi in njihovimi državami članicami ter Republiko Kazahstan (v nadaljnjem besedilu "SPS") se spremeni:

1. v členu 11 se črta sklicevanje na člen 16;

2. črta se člen 16.

Člen 2

Ta protokol je sestavni del SPS.

Člen 3

Ta protokol začne veljati prvi dan meseca, ki sledi datumu podpisa.

Člen 4

Ta protokol je sestavljen v dveh izvodih v vseh uradnih jezikih pogodbenic, pri čemer so besedila v vseh teh jezikih enako verodostojna.

--------------------------------------------------
3.

Izmenjava pisem: (a) Ratificirata ali odobrita jo Evropska skupnost in Norveška v skladu s svojimi ustreznimi postopki. Listine o ratifikaciji ali odobritvi se deponirajo pri Generalnem sekretariatu Sveta Evropske unije. (b) Veljati začne dan po tem, ko je bila deponirana zadnja listina o ratifikaciji ali odobritvi, če so bile prav tako deponirane listine o ratifikaciji ali odobritvi naslednjih povezanih sporazumov: (i) Sporazum o udeležbi Republike Bolgarije in Romunije v Evropskem gospodarskem prostoru; (ii) Sporazum v obliki izmenjave pisem med Evropsko skupnostjo in Norveško o programu sodelovanja za gospodarsko rast in trajnostni razvoj v Romuniji; (iii) Dodatni protokol k Sporazumu med Evropsko gospodarsko skupnostjo in Islandijo zaradi pristopa Republike Bolgarije in Romunije k Evropski uniji in (iv) Dodatni protokol k Sporazumu med Evropsko gospodarsko skupnostjo in Kraljevino Norveško zaradi pristopa Republike Bolgarije in Romunije k Evropski uniji.“
3.

Izmenjava pisem: (a) Ratificirata ali odobrita jo Evropska skupnost in Norveška v skladu s svojimi ustreznimi postopki. Listine o ratifikaciji ali odobritvi se deponirajo pri Generalnem sekretariatu Sveta Evropske unije. (b) Veljati začne dan po tem, ko je bila deponirana zadnja listina o ratifikaciji ali odobritvi, če so bile prav tako deponirane listine o ratifikaciji ali odobritvi naslednjih povezanih sporazumov: (i) Sporazum o udeležbi Republike Bolgarije in Romunije v Evropskem gospodarskem prostoru; (ii) Sporazum v obliki izmenjave pisem med Evropsko skupnostjo in Norveško o programu sodelovanja za gospodarsko rast in trajnostni razvoj v Bolgariji; (iii) Dodatni protokol k Sporazumu med Evropsko gospodarsko skupnostjo in Islandijo zaradi pristopa Republike Bolgarije in Romunije k Evropski uniji in (iv) Dodatni protokol k Sporazumu med Evropsko gospodarsko skupnostjo in Kraljevino Norveško zaradi pristopa Republike Bolgarije in Romunije k Evropski uniji.
20071122

Sporazum

v obliki izmenjave pisem o začasni uporabi Sporazuma o partnerstvu v ribiškem sektorju med Evropsko skupnostjo in Republiko Mozambik

A. Pismo vlade Mozambika

Spoštovani,

ob sklicevanju na sporazum v ribiškem sektorju med Evropsko skupnostjo na eni strani in Republiko Mozambik na drugi strani, parafiran 21. decembra 2006, vključno s Protokolom, Prilogo in dodatki k Sporazumu, o določitvi ribolovnih možnosti in finančnega prispevka za obdobje od 1. januarja 2007 do 31. decembra 2011 Vas imam čast obvestiti, da je vlada Mozambika pripravljena začasno uporabljati navedeni sporazum od 1. januarja 2007 do začetka njegove veljavnosti v skladu s členom 17 Sporazuma, če je Evropska skupnost pripravljena storiti enako.

Ob tem se razume, da je treba v tem primeru plačilo prvega dela finančnega prispevka iz člena 2 Protokola opraviti najpozneje do 31. oktobra 2007.

Prosim Vas za potrditev, da se Evropska skupnost strinja z navedeno začasno uporabo.

Sprejmite, prosim, izraze mojega najglobljega spoštovanja.

Za vlado Mozambika

B. Pismo Evropske skupnosti

Spoštovani,

v čast mi je potrditi prejem Vašega pisma z današnjim datumom, v katerem je zapisano:

"ob sklicevanju na sporazum v ribiškem sektorju med Evropsko skupnostjo na eni strani in Republiko Mozambik na drugi strani, parafiran 21. decembra 2006, vključno s Protokolom, Prilogo in dodatki k Sporazumu, o določitvi ribolovnih možnosti in finančnega prispevka za obdobje od 1. januarja 2007 do 31. decembra 2011 Vas imam čast obvestiti, da je vlada Mozambika pripravljena začasno uporabljati navedeni sporazum od 1. januarja 2007 do začetka njegove veljavnosti v skladu s členom 17 Sporazuma, če je Evropska skupnost pripravljena storiti enako.

Ob tem se razume, da je treba v tem primeru plačilo prvega dela finančnega prispevka iz člena 2 Protokola opraviti najpozneje do 31. oktobra 2007.

Prosim Vas za potrditev, da se Evropska skupnost strinja z navedeno začasno uporabo."

V čast mi je potrditi, da se Evropska skupnost strinja z začasno uporabo.

Sprejmite, prosim, izraze mojega najglobljega spoštovanja.

Za Evropsko skupnost

--------------------------------------------------
Protokol

o spremembi Sporazuma med Evropsko skupnostjo ter vlado Republike Singapur o nekaterih vidikih zračnih prevozov

EVROPSKA SKUPNOST

na eni strani in

VLADA REPUBLIKE SINGAPUR

na drugi strani

(v nadaljnjem besedilu "pogodbenici") STA SE –

OB UPOŠTEVANJU sporazumov med Republiko Bolgarijo oziroma Romunijo ter vlado Republike Singapur, podpisanih 28. novembra 1969 v Singapurju oziroma 11. januarja 1978 v Singapurju,

OB UPOŠTEVANJU Sporazuma med Evropsko skupnostjo in vlado Republike Singapur o nekaterih vidikih zračnih prevozov, podpisanega v Luxembourgu dne 9. junija 2006 (v nadaljnjem besedilu "horizontalni sporazum");

OB UPOŠTEVANJU pristopa Republike Bolgarije in Romunije k Evropski uniji in s tem k Skupnosti dne 1. januarja 2007 –

DOGOVORILI O NASLEDNJEM:

Člen 1

V točki (a) Priloge I k horizontalnemu sporazumu se za vnosa v zvezi z Belgijo oziroma Portugalsko vstavita naslednji alinei:

- "— Sporazum med vlado Republike Singapur in vlado Ljudske republike Bolgarije o zračnih prevozih med njunima ozemljema in zunaj njunih ozemelj, podpisan v Singapurju 28. novembra 1969 (v nadaljnjem besedilu "Sporazum med Singapurjem in Bolgarijo");",

- "— Sporazum med vlado Socialistične republike Romunije in vlado Republike Singapur o zračnih prevozih, podpisan v Singapurju 11. januarja 1978 (v nadaljnjem besedilu "Sporazum med Singapurjem in Romunijo");".

Člen 2

V Prilogi II k horizontalnemu sporazumu se za vnosa v zvezi s "Sporazumom med Singapurjem in Belgijo" oziroma "Sporazumom med Singapurjem in Portugalsko" vstavijo naslednje alinee:

(a) v točki (a) "Določitev s strani države članice":

- "— člen 3 Sporazuma med Singapurjem in Bolgarijo,",

- "— člen 3 Sporazuma med Singapurjem in Romunijo,";

(b) v točki (b) "Zavrnitev, preklic, začasni odvzem ali omejitev pooblastil ali dovoljenj":

- "— člen 3 Sporazuma med Singapurjem in Bolgarijo,",

- "— člen 3 Sporazuma med Singapurjem in Romunijo,";

(c) v točki (d) "Tarife za prevoz znotraj Evropske skupnosti":

- "— člen 8 Sporazuma med Singapurjem in Bolgarijo,",

- "— člen 9 Sporazuma med Singapurjem in Romunijo,".

Člen 3

Ta protokol začne veljati na dan, ko se pogodbenici medsebojno pisno uradno obvestita, da sta zaključili notranje postopke, potrebne za začetek njegove veljavnosti.

Člen 4

Ta protokol je sestavljen v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku. V primeru spora angleško besedilo prevlada nad besedili v drugih jezikih.

--------------------------------------------------
Protokol

o spremembi Sporazuma med Evropsko skupnostjo in Republiko Moldavijo o nekaterih vidikih zračnih prevozov

EVROPSKA SKUPNOST

na eni strani in

REPUBLIKA MOLDAVIJA

na drugi strani,

v nadaljnjem besedilu "pogodbenici", STA SE –

OB UPOŠTEVANJU sporazumov med Republiko Bolgarijo oziroma Romunijo ter Republiko Moldavijo, podpisanih 17. aprila 1996 v Sofiji oziroma 28. junija 1993 v Kišinjevu,

OB UPOŠTEVANJU Sporazuma med Evropsko skupnostjo in Republiko Moldavijo o nekaterih vidikih zračnih prevozov, podpisanega v Bruslju 11. aprila 2006 (v nadaljnjem besedilu "horizontalni sporazum"),

OB UPOŠTEVANJU pristopa Republike Bolgarije in Romunije k Evropski uniji in s tem k Skupnosti dne 1. januarja 2007 –

DOGOVORILI O NASLEDNJEM:

Člen 1

V točki (a) Priloge I k horizontalnemu sporazumu se za vnosa v zvezi z Avstrijo oziroma Poljsko vstavita naslednji alinei:

- "— Sporazum med vlado Republike Bolgarije in vlado Republike Moldavije o zračnih prevozih med njunima ozemljema in zunaj njiju, podpisan v Sofiji 17. aprila 1996 (v nadaljnjem besedilu "Sporazum med Moldavijo in Bolgarijo");",

- "— Sporazum med vlado Romunije in vlado Republike Moldavije o zračnih prevozih, podpisan v Kišnijevu 28. junija 1993, kakor je bil spremenjen z Dodatnim protokolom, podpisanim v Bukarešti 31. januarja 2003 in kakor je bil nazadnje spremenjen z izmenjavo diplomatskih not z dne 5. maja 2004 in 12. maja 2004 (v nadaljnjem besedilu "Sporazum med Moldavijo in Romunijo");".

Člen 2

V Prilogi II k horizontalnemu sporazumu se za vnosoma v zvezi s "Sporazumom med Moldavijo in Avstrijo" oziroma "Sporazumom med Moldavijo in Poljsko" vstavijo naslednje alinee:

(a) v točki (a) "Določitev s strani države članice":

- "— člen 3(5) Sporazuma med Moldavijo in Bolgarijo;",

- "— člen 3 Sporazuma med Moldavijo in Romunijo;";

(b) v točki (b) "Zavrnitev, preklic, začasni odvzem ali omejitev pooblastil ali dovoljenj":

- "— člen 4(1) Sporazuma med Moldavijo in Bolgarijo;",

- "— člen 4(1) Sporazuma med Moldavijo in Romunijo;";

(c) v točki (d) "Obdavčitev letalskega goriva":

- "— člen 7 Sporazuma med Moldavijo in Bolgarijo;",

- "— člen 9 Sporazuma med Moldavijo in Romunijo;";

(d) v točki (e) "Tarife za prevoz znotraj Evropske skupnosti":

- "— člen 9 Sporazuma med Moldavijo in Bolgarijo;",

- "— člen 8 Sporazuma med Moldavijo in Romunijo;".

Člen 3

Ta protokol začne veljati na dan, ko se pogodbenici medsebojno pisno uradno obvestita, da sta zaključili notranje postopke, potrebne za začetek njegove veljavnosti.

Člen 4

Ta protokol je sestavljen v uradnih jezikih pogodbenic, pri čemer so vsa besedila enako verodostojna.

--------------------------------------------------
Protokol

o spremembi Sporazuma med Evropsko skupnostjo in vlado Gruzije o nekaterih vidikih zračnih prevozov

EVROPSKA SKUPNOST

na eni strani in

VLADA GRUZIJE

na drugi strani

(v nadaljnjem besedilu "pogodbenici") STA SE –

OB UPOŠTEVANJU sporazumov med Republiko Bolgarijo oziroma Romunijo ter Gruzijo, podpisanih 19. januarja 1995 v Sofiji oziroma 26. marca 1996 v Tbilisiju,

OB UPOŠTEVANJU Sporazuma med Evropsko skupnostjo in vlado Gruzije o nekaterih vidikih zračnih prevozov, podpisanega 3. maja 2006 v Bruslju (v nadaljnjem besedilu "horizontalni sporazum"),

OB UPOŠTEVANJU pristopa Republike Bolgarije in Romunije k Evropski uniji in s tem k Skupnosti dne 1. januarja 2007 –

DOGOVORILI O NASLEDNJEM:

Člen 1

V točki (a) Priloge I k horizontalnemu sporazumu se za vnosa v zvezi z Avstrijo oziroma Nizozemsko vstavita naslednji alinei:

- "— Sporazum med vlado Republike Bolgarije in vlado Republike Gruzije o zračnih prevozih, podpisan v Sofiji 19. januarja 1995, v nadaljnjem besedilu "Sporazum med Gruzijo in Bolgarijo" v Prilogi II,",

- "— Sporazum med vlado Romunije in vlado Gruzije o zračnih prevozih, podpisan v Tbilisiju 26. marca 1996, v nadaljnjem besedilu "Sporazum med Gruzijo in Romunijo" v Prilogi II,".

Člen 2

V Prilogi II k horizontalnemu sporazumu se za vnosoma v zvezi s "Sporazumom med Gruzijo in Belgijo" oziroma "Sporazumom med Gruzijo in Poljsko" vstavijo naslednje alinee:

(a) v točki (a) "Določitev s strani države članice":

- "— člen 3(5) Sporazuma med Gruzijo in Bolgarijo,",

- "— člen 3 Sporazuma med Gruzijo in Romunijo,";

(b) v točki (b) "Zavrnitev, preklic, začasni odvzem ali omejitev pooblastil ali dovoljenj":

- "— člen 4(1)(a) Sporazuma med Gruzijo in Bolgarijo,",

- "— člen 4(1)(a) Sporazuma med Gruzijo in Romunijo,";

(c) v točki (d) "Obdavčitev letalskega goriva":

- "— člen 5 Sporazuma med Gruzijo in Bolgarijo,",

- "— člen 9 Sporazuma med Gruzijo in Romunijo,";

(d) v točki (e) "Tarife za prevoz znotraj Evropske skupnosti":

- "— člen 6 Sporazuma med Gruzijo in Bolgarijo,",

- "— člen 8 Sporazuma med Gruzijo in Romunijo,".

Člen 3

Ta protokol začne veljati na dan, ko se pogodbenici medsebojno pisno uradno obvestita, da sta zaključili notranje postopke, potrebne za začetek njegove veljavnosti.

Člen 4

Ta protokol je sestavljen v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in gruzijskem jeziku, pri čemer so vsa besedila enako verodostojna.

--------------------------------------------------
Protokol

o spremembi Sporazuma med Evropsko skupnostjo in Republiko Maldivi o nekaterih vidikih zračnih prevozov

EVROPSKA SKUPNOST

na eni strani in

REPUBLIKA MALDIVI

na drugi strani

(v nadaljnjem besedilu "pogodbenici") STA SE –

OB UPOŠTEVANJU Sporazuma med Republiko Bolgarijo in Republiko Maldivi, podpisanega 13. avgusta 1996 v Maleju,

OB UPOŠTEVANJU Sporazuma med Evropsko skupnostjo in Republiko Maldivi o nekaterih vidikih zračnih prevozov, podpisanega 21. septembra 2006 v Bruslju (v nadaljnjem besedilu "horizontalni sporazum"),

OB UPOŠTEVANJU pristopa Republike Bolgarije k Evropski uniji in s tem k Skupnosti dne 1. januarja 2007 –

DOGOVORILI O NASLEDNJEM:

Člen 1

V točki (a) Priloge I k horizontalnemu sporazumu se za vnosom v zvezi z Avstrijo vstavi naslednja alinea:

- "— Sporazum med vlado Republike Bolgarije in vlado Republike Maldivi o zračnih prevozih, podpisan v Maleju 13. avgusta 2006, v Prilogi II imenovan "Sporazum med Maldivi in Bolgarijo"".

Člen 2

V Prilogi II k horizontalnemu sporazumu se za vnosom v zvezi s "Sporazumom med Avstrijo in Maldivi" vstavijo naslednje alinee:

(a) v točki (a) "Določitev s strani države članice":

- "— člen 3(1) Sporazuma med Maldivi in Bolgarijo;";

(b) v točki (b) "Zavrnitev, preklic, začasni odvzem ali omejitev pooblastil ali dovoljenj":

- "— člen 4(1)(a) Sporazuma med Maldivi in Bolgarijo;";

(c) v točki (d) "Obdavčitev letalskega goriva":

- "— člen 7 Sporazuma med Maldivi in Bolgarijo;";

(d) v točki (e) "Tarife za prevoz znotraj Evropske skupnosti":

- "— člen 9 Sporazuma med Maldivi in Bolgarijo;".

Člen 3

Ta protokol začne veljati na dan, ko se pogodbenici medsebojno pisno uradno obvestita, da sta zaključili notranje postopke, potrebne za začetek njegove veljavnosti.

Člen 4

Ta protokol je sestavljen v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in maldivskem jeziku divehi, pri čemer so vsa besedila enako verodostojna.

--------------------------------------------------
Popravek Sporazuma o zračnem prometu med Kanado ter Evropsko skupnostjo in njenimi državami članicami, podpisanega v Bruslju, 17. decembra 2009

( Uradni list Evropske unije L 207 z dne 6. avgusta 2010 )

Po celotnem besedilu, razen v členih 10(1)(d), 13(16) in 13(17), se izraz „letalski prevoznik“ v vseh sklonih in številu nadomesti z izrazom „letalska družba“ v vseh sklonih in številu ter temu ustrezno se stavek slovnično prilagodi.
SL Uradni list Evropske unije L 91/16

Popravek Sporazuma v obliki izmenjave pisem med Evropsko skupnostjo in Arabsko republiko Egipt o vzajemnih ukrepih liberalizacije v zvezi s kmetijskimi proizvodi, predelanimi kmetijskimi proizvodi ter ribami in ribiškimi proizvodi, nadomestitvi Protokolov 1 in 2 ter njunih prilog ter spremembah Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Arabsko republiko Egipt na drugi strani

( Uradni list Evropske unije L 106 z dne 28. aprila 2010 )

1. Stran 44, Priloga I, Protokol 1, točka 3, drugi pododstavek:

besedilo:

„Carine na podlagi količin, ki presegajo kvote, se znižajo za delež, ki je naveden v stolpcu c.“

se glasi:

„Carine se za količine, ki presegajo kvote, znižajo za delež, ki je naveden v stolpcu c.“

2. Stran 45, Priloga I, Priloga k Protokolu 1, tabela 1, uvodno besedilo:

besedilo:

„Proizvodi, ki niso navedeni v spodnji tabeli, so dajatev prosti. Prednostna obravnava za nekatere od spodaj navedenih proizvodov je v tabeli 2.“

se glasi:

„Proizvodi, ki niso navedeni v spodnji tabeli, so dajatev prosti. Ugodnejša obravnava za nekatere od spodaj navedenih proizvodov je v tabeli 2.“

3. Stran 46, Priloga I, Priloga k Protokolu 1, tabela 2, uvodno besedilo:

besedilo:

„Za naslednje proizvode je prednostna obravnava zagotovljena v obliki tarifnih kvot, zmanjšanih dajatev, ki presegajo tarifno kvoto, in časovnih razporedov, kot je navedeno spodaj:“

se glasi:

„Za naslednje proizvode je ugodnejša obravnava zagotovljena v obliki tarifnih kvot, znižanih dajatev za količine, ki presegajo količino, odobreno v okviru tarifne kvote, in časovnih razporedov, kot je navedeno spodaj:“.

4. Strani 46 in 47, Priloga I, Priloga k Protokolu 1, tabela 2, stolpec c:

besedilo:

„Znižanje carine, ki presega tarifno kvoto (v %)“

se glasi:

„Znižanje carine za količine, ki presegajo tarifno kvoto (v %)“.

5. Stran 49, Priloga II, Priloga k Protokolu 2, tabela 1, uvodno besedilo:

besedilo:

„Proizvodi, ki niso navedeni v spodnji tabeli, so dajatev prosti. Prednostna obravnava za nekatere od spodaj navedenih proizvodov je v tabeli 2.“

se glasi:

„Proizvodi, ki niso navedeni v spodnji tabeli, so dajatev prosti. Ugodnejša obravnava za nekatere od spodaj navedenih proizvodov je v tabeli 2.“

6. Stran 51, Priloga II, Priloga k Protokolu 2, tabela 2, uvodno besedilo:

besedilo:

„Za naslednje proizvode je prednostna obravnava zagotovljena v obliki tarifnih kvot in zmanjšanih dajatev, kot je navedeno spodaj.“

se glasi:
Skupna izjava pogodbenic o posebni pridružitvi k izvajanju, uporabi in razvoju schengenskega pravnega reda



Uradni list L 103 , 13/04/2012 str. 0010 - 0010



Skupna izjava pogodbenic o posebni pridružitvi k izvajanju, uporabi in razvoju schengenskega pravnega reda Pogodbenice skupno izjavljajo, da se posebna pridružitev Republike Islandije, Kneževine Lihtenštajn, Kraljevine Norveške in Švicarske konfederacije k izvajanju, uporabi in razvoju schengenskega pravnega reda ne šteje za pravni ali politični precedenčni primer za nobeno drugo področje sodelovanja med Evropsko unijo in temi državami. --------------------------------------------------